माधव अंधाश्रम में कोई अनधिकृत व्यक्ति न रहे: जज अभय कुमार
माधव अंधाश्रम में कोई बाहरी व्यक्ति अनधिकृत रूप से न रहे। साथ ही अंधाश्रम में बच्चों के देखभाल के लिए आज ही आया की व्यवस्था की जाए। यह निर्देश जिला एवं सत्र न्यायाधीश अभय कुमार ने माधव अंधाश्रम में निरीक्षण के दौरान दिए।
हाईकोर्ट के आदेशानुसार शनिवार को माधव अंधाश्रम का निरीक्षण किया गया। इसमें निरीक्षण के दौरान बच्चों ने जज से शिकायत करते हुए कहा कि आश्रम में बाहरी लोगों को प्रवेश दे दिया जाता है। ंसाथ ही कई छात्र स्कूल पास करने के बाद भी यहीं रह रहे हैं। जो उन्हें अनावश्यक रूप से प्रताड़ित करते हैं। जिला एवं सत्र न्यायाधीश अभय कुमार ने इस संबंध में प्रभारी प्रशासक एडी पमनानी से बात की,तो उन्होंने बताया कि 13 छात्र स्कूल पास करने के बाद भी यहीं रह रहे हैं। वहीं 6 लोग बिना किसी नाम और रजिस्ट्रेशन के हॉस्टल में रह रहे हैं। जिला न्यायाधीश ने शासन की योजना अनुसार बने रैन बसेरा और अन्य आश्रय भवन में नियमानुसार शिफ्ट करने के निर्देश दिए। छात्रों ने जिला न्यायाधीश से शिकायत करते हुए कहा कि यहां काफी समय तक साफ सफाई नहीं होती। साथ ही आया की व्यवस्था नहीं है। जिला एवं सत्र न्यायाधीश ने तुरंत ही आया की नियुक्ति करने के आदेश दिए। निरीक्षण के दौरान जिला विधिक सेवा के सचिव जज एसके जैन, सीजेएम सचिन शर्मा, कोर्ट रजिस्ट्रार अवधेश श्रीवास्तव आदि उपस्थित रहे। आश्रम प्रबंधन ने अनाधिकृत रूप से रह रहे कुछ लोगों को आश्रम से बाहर कर दिया।
माधव अंधाश्रम के बाहर मौजूद लोग। फोटो: भास्कर
hin_Deva hin_Deva hin_Deva bho_Deva